Chapelcross kjernekraftverk

Chapelcross kjernekraftverk var et kjernekraftverk som produserte elektrisk kraft i nærheten av byen Annan i regionen Dumfries and Galloway, sørvest i Skottland. Det var søsteranlegget til Sellafield i England. Hovedformålet med begge kraftverkene var å produsere plutonium til bruk i Englands atomvåpenprogram, men de produserte også elektrisitet til kommersiell bruk som et biprodukt. Utbyggingen av anlegget begynte i 1955, og det stod ferdig og klar til drift i 1959. Tre av anleggets i alt fire reaktorer ble igangsatt i 1959, mens den siste ble igangsatt i 1960. Alle reaktorene ble slått av og satt ut av drift i 2004. Eieren av anlegget var det statlige foretaket United Kingdom Atomic Energy Authority (UKAEA).

De fire reaktorene hadde tilsammen en installert maksimal elektrisk effekt på 240 MW (brutto), og var dermed ikke beregnet for storartet produksjon av elektrisk kraft. Flere mindre ulykker fant sted ved anlegget, senest i 2001. Anlegget dekker et område på 92 hektar, som under andre verdenskrig ble brukt som en flybase for kamptrening til RAF-piloter.

Referanser

Eksterne lenker  
 

Kjernekraftverk i Storbritannia
Dumfries and Galloway
Kraftverk i Skottland
Nedlagte kjernekraftverk
Kraftverk etablert i 1959
1959 i Storbritannia
Kraftverk nedlagt i 2004
2004 i Storbritannia
Tidligere byggverk i Storbritannia